open-index/open-wikipedia-markdown huggingface dataset:
ইসলামী ঐক্য আন্দোলন

**ইসলামী ঐক্য আন্দোলন** আল্লাহ্‌র জমীনে আল্লাহ্‌র দ্বীন কায়েমের লক্ষ্যে পরিচালিত নবুয়াতি ধারার আন্দোলন।এটি প্রচলিত অর্থের কোন ইসলামী রাজনৈতিক দলমাত্র নয়, বরং আক্ষরিক অর্থেই একটি পূর্নাঙ্গ ইসলামী আন্দোলন

## ইতিহাস
১৯৮৪ সালের ৩০শে নভেম্বর আইডিএল এর মজলিসে শুরার অধিবেশনে দলের নাম পরিবর্তন করে **ইসলামী ঐক্য আন্দোলন** রাখা হয়।

## মৌলিক বিশ্বাস
এই সংগঠনের মৌলিক বিশ্বাস 'লা ইলাহা ইল্লাল্লাহু মুহাম্মাদুর রসুলুল্লাহ' অর্থাৎ আল্লাহ ছাড়া কোন ইলাহ্‌ নাই,মুহাম্মাদ সাল্লাল্লাহু আলাইহি ওয়া সাল্লাম আল্লাহর রাসুল।

ইহার ব্যাখ্যাঃ একমাত্র আল্লাহই সকল প্রকার সার্বভৌমত্বের অধিকারী। মুহাম্মাদ সাল্লাল্লাহু আলাইহি ওয়া সাল্লাম জীবনের সর্ব ক্ষেত্রে মানবজাতির নেতা এবং সর্বশেষ নবী ও রসূল। কুরআন ও সুন্নাহ্‌-ই আইনের উৎস।

## লক্ষ্য ও উদ্দেশ্য
**লক্ষ্যঃ বাংলাদেশে আল্লাহর দ্বীন পূর্নরূপে কায়েমের মাধ্যমে**

# মানবজীবনের সকল ক্ষেত্রে আল্লাহর বন্দেগী ও রসূল সাল্লাল্লাহু আলাইহি ওয়া সাল্লাম এর আনুগত্য নিশ্চিতকরণ।
# সমাজ হইতে জুলুম-শোষণ উৎখাত করিয়া সর্ব পর্যায়ে আদ্‌ল ও ইনসাফ প্রতিষ্ঠিত করন।
# ন্যায়ের প্রতিষ্ঠা ও অন্যায়ের প্রতিরোধের মাধ্যমে দুনিয়ার বুকে এক কল্যাণময় সমাজ ও রাষ্ট্র গঠন।

**উদ্দেশ্যঃ রাসুলুল্লাহ্‌ (সাল্লাল্লাহু ওয়া সাল্লাম)- এর আনুগত্যের মাধ্যমে আল্লাহর সন্তুষ্টি অর্জন।**

## কর্মনীতি
এই সংগঠন সমাজ পরিবর্তনের সংগ্রামে ও মানবজীবন পুনর্গঠনে কুরআন ও সুন্নাহ নির্দেশিত শান্তিপূর্ন ও গঠনমুলক কর্মনীতিতে বিশ্বাসী এবং রাজনৈতিক চক্রান্ত ও সন্ত্রাসবাদী তৎপরতার ঘোরতর বিরোধী। ধ্বংসাত্মক কর্মকাণ্ড, অন্যায় রক্তপাত এবং অরাজকতার উস্কানি দানকারী রাজনৈতিক কর্মকৌশল এই সংগঠনের দৃষ্টিতে সম্পূর্ণ অবৈধ। পক্ষান্তরে এই সংগঠন প্রচলিত রাজনীতির পরিবর্তে নবী-রাসুলগনের (আঃ) প্রদর্শিত আপোষহীন কর্মনীতি অনুসারে তৎপরতা চালাইয়া যাইবে।

## কর্মসূচী
এই সংগঠনের কর্মসূচী নিম্নরূপ হইবেঃ

### দাওয়াত ও তাবলীগঃ

* জীবনের সকল ক্ষেত্রে আল্লাহ্‌র সার্বভৌমত্ব ও প্রভুত্বের স্বীকৃতির মাধ্যমে আল্লাহর বন্দেগি ও দাসত্ব এবং রাসুল সাঃ এর পূর্ন আনুগত্য কবুলের আহ্বান।
* জীবনের সকল পর্যায় হইতে অসৎ, চরিত্রহীন ও খোদাদ্রোহী নেতৃত্বের উৎখাত ও সর্বপ্রকার কায়েমী স্বার্থের মূলোৎপাটন করিয়া ঈমানদার, চরিত্রবান ও খোদাভীরু নেতৃত্ব প্রতিষ্ঠার মাধ্যমে একটি ইনসাফ-ভিত্তিক ইসলামী সমাজ গড়িয়া তোলার লক্ষ্যে প্রচলিত রাজনীতির পরিবর্তে পূর্নাঙ্গ ইসলামী বিপ্লব সাধনের সর্বাত্নক জিহাদে অংশগ্রহনে উদাত্ত আহ্বান।

### সংগঠনঃ
ইসলামী সমাজ প্রতিষ্ঠার আন্দোলনে সক্রিয়ভাবে অংশগ্রহণে আগ্রহী ব্যক্তিদেরকে সংগঠনের অধীনে সুসংগঠিত করা।
মাহে আসল (টিভি ধারাবাহিক)

***মাহ-ই আসল*** (, অর্থ হানিমুন) ছিল প্রতিবছর ইরানে রমজান মাসে চ্যানেল থ্রি-তে ফার্সি ভাষায় প্রচারিত একটি জনপ্রিয় দৈনিক টেলিভিশন অনুষ্ঠান। অনুষ্ঠানটির সঞ্চালক ছিলেন ইরানি চলচ্চিত্র প্রযোজক এবং পরিচালক এহসান আলিখানি। এই অনুষ্ঠানটির  মূল বিষয় ছিল এমন ব্যক্তিদের জীবনকাহিনী নিয়ে আলোচনা যারা জীবনে অন্তত একটি বিরল এবং অসাধারণ অভিজ্ঞতা অর্জন করেছেন।  
১২ বছর সম্প্রচার করার পর ২০১৮ সালে মাহ-ই আসল অনুষ্ঠানটি উৎপাদন এবং সম্প্রচার বন্ধ হয়ে গেছে। 

## উল্লেখযোগ্য অতিথি
* ইয়াসি আশকি
* নারগিস কালবাসি
* পরাস্তু সালেহি

## তথ্যসূত্র

## বহিঃসংযোগ
* ইন্টারনেট মুভি ডাটাবেজ-এ মাহ-ই আসল

বিষয়শ্রেণী:রমজানের বিশেষ টেলিভিশন অনুষ্ঠান
শহরশ্রী

**শহরশ্রী** বাংলাদেশের বাংলাদেশের সিলেট বিভাগের মৌলভীবাজার জেলার শ্রীমঙ্গল উপজেলার মির্জাপুর ইউ‌নিয়‌নের অন্তর্গত একটি গ্রাম। ব্রিটিশ সরকারের সময় এটি **পাচাউন** পরগনা নামে পরিচিত ছিল।

অত্র গ্রামে শাহ হযরত শাহ সদর উদ্দিন কুরেশী এবং হযরত শাহ বদরুদ্দীন কুরেশী নামক দুইজন সাধকের মাজার রয়েছে, যারা হযরত শাহ জালালের সিলেট আগমনের পরে আনুমানিক ১৩০৩ সালে শ্রীমঙ্গল অঞ্চলে ইসলামের বাণী প্রচারের জন্য এসেছিলেন। যদিও অনেকেই ধারণা ও বিশ্বাস করে থাকেন যে তারা শাহজালালের সফরসঙ্গী ৩৬০ জন আউলিয়ার সহযোগীর মধ্যে অন্তর্গত। তারা মক্কার বিখ্যাত ও অত্যন্ত সম্মানীত কুরাইশ বংশে জন্মগ্রহণ করেন। তাদের দরগাহও এই গ্রামে অবস্থিত, যা **কাশিউনা দরগাহ শরীফ** নামে পরিচিত। বর্তমানে উক্ত দরগাহের মোতওয়ালি হিসাবে দায়িত্ব পালন করছেন গ্রামের বিশিষ্ট দানবীর ও সমাজসেবক দেওয়ান মছরুর আহমদ চৌধুরী। প্রতি বছর ২৫ শে মাঘ কাশিউনা দরগাহে বার্ষিক ওরছ/দোয়া মাহফিল অনুষ্ঠিত হয়।

অত্র গ্রামের বাসিন্দা **মাওলানা দেওয়ান আবুল বসর চৌধুরী**, ব্রিটিশ শাসনামলে ভারতের দেওবন্দ মাদরাসার হেড মাওলানা হিসাবে কর্মরত ছিলেন। উনাকে শহরশ্রী বাজারের পূর্বে পারিবারিক কবরস্থানে সমাধিস্থ করা হয়। পরবর্তীতে উনার সমাধিস্থলকে ১৯৮৩/১৯৮৪ সালে সংস্কার করে সংরক্ষণের ব্যবস্থা করেন, উনার বংশধর ও কাশিউনা দরগাহের বর্তমান মোতওয়ালী **দেওয়ান মছরুর আহমেদ চৌধুরী**। 
পরবর্তীতে দেওয়ান মাহতাব উদ্দিন চৌধুরী-তৎকালীন পাকিস্তান শাসনামলে **সকিনাহ-ই-আরব** জাহাজের প্রধান কার্যাধিক্ষ (চীফ স্টিয়ার্ড) ছিলেন, এবং **দেওয়ান আব্দুল ইকবাল চৌধুরী**- সরকারি কৃষি উন্নয়ন কর্তৃপক্ষে কর্মরত অবস্থায় মৃত্যুবরণ করেন। স্বাধীন বাংলাদেশে এই বংশের মধ্যে দেওয়ান ওয়াহিদ উদ্দিন চৌধুরী-বন বিভাগে কর্মরত ছিলেন, এবং দেওয়ান রফি উদ্দিন চৌধুরী একজন বীর মুক্তিযোদ্ধা ও বাংলাদেশ প্রতিরক্ষা বাহিনীতে চাকুরিরত অবস্থায় অবসর গ্রহণ করেন। দেওয়ান মাহতাব উদ্দিন চৌধুরীর পুত্র **দেওয়ান জালাল আহমেদ চৌধুরীর** প্রচেষ্টায় ১৯৭৩ সালে মির্জাপুর ইউনিয়নের প্রথম হাইস্কুল **মির্জাপুর উচ্চ বিদ্যালয়** সরকারি নিবন্ধন লাভ করে।

এই গ্রামে দুটি মসজিদ রয়েছে; পশ্চিম শহরশ্রী জামে মসজিদ এবং পূর্ব শহরশ্রী জামে মসজিদ। গ্রামে একটি মাদ্রাসাও রয়েছে।

অত্র অঞ্চলের দেওয়ান নাজিরউদ্দিন আহমদ চৌধুরী ছিলেন তৎকালীন ব্রিটিশ রাজত্বের সময়ের একজন অত্যন্ত অভিজাত ও প্রসিদ্ধ জমিদার, যিনি এই দুইজন সাধকের একজনের বংশধর ছিলেন। তিনি তার জমিদারীর অন্তর্গত বিস্তৃত সম্পত্তি জনগণের কল্যাণের জন্য দান করেছিলেন এবং মসজিদ, মাদ্রাসা, ঈদগাহ, কবরস্থান ইত্যাদি ধর্মীয় কেন্দ্র প্রতিষ্ঠা করেছিলেন। অত্র অঞ্চলের প্রথম মসজিদ, শহরশ্রী জামে মসজিদ এবং সংলগ্ন ঈদগাহ জনাব দেওয়ান নাজিরউদ্দিন আহমদ চৌধুরী সাহেব তার নিজের জমি দান করে তৈরী করেছিলেন। গ্রামে কোন মুসলিম কবরস্থান না থাকায় তিনি তার জমির উপর শহরশ্রী কবরস্থানও প্রতিষ্ঠা করেছিলেন। তাঁর পূর্বপুরুষদের একজন ছিলেন ত্রিপুরার মহারাজার ব্যক্তিগত শিক্ষক। তার বড় ছেলে দেওয়ান ইউনুসউদ্দিন আহমদ চৌধুরী ১৯৫৮ সালে মির্জাপুর ইউনিয়ন পরিষদের প্রথম চেয়ারম্যান নির্বাচিত হয়েছিলেন।

শহরশ্রী বাজারের **বড়ছড়া পানি ব্যবস্থাপনা সমবায় সমিতি লিমিটেড** সমিতি বাংলাদেশ সরকারের **জাতীয় সমবায় পুরস্কার ২০১৮** লাভ করে, এ গ্রামেরই একজন কৃতি সন্তান ক্যাপ্টেন দেওয়ান গউসউদ্দিন আহমদ চৌধুরী যেটির উপদেষ্টা হিসেবে কাজ করেছেন।

## তথ্যসূত্র

বিষয়শ্রেণী:মৌলভীবাজার জেলার গ্রাম
বিষয়শ্রেণী:শ্রীমঙ্গল উপজেলা
আঁজে স্পোর্টিং ক্লাব

**আঁজে স্পোর্টিং ক্লাব দ ল'উয়েস্ত** (সাধারণত **আঁজে এসসিও**, **আঁজে স্পোর্টিং ক্লাব** অথবা শুধুমাত্র **আঁজে** () নামে পরিচিত) হচ্ছে পেই দে লা লোয়ারের আঁজে ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯১৯ সালে প্রতিষ্ঠিত হয়েছে। আঁজে এসসিও তাদের সকল হোম ম্যাচ আঁজের স্তাদ রেমোঁ কোপায় খেলে থাকে; যার ধারণক্ষমতা হচ্ছে ১৮,৭৫২। বর্তমানে এই ক্লাবের ম্যানেজারের দায়িত্ব পালন করছেন স্তেফান মুলান এবং সভাপতির দায়িত্ব পালন করছেন সাঈদ শাবান। কোত দিভোয়ারের রক্ষণভাগের খেলোয়াড় ইসমাইল ত্রাওরে এই ক্লাবের অধিনায়কের দায়িত্ব পালন করছেন।

## লীগে অংশগ্রহণ
* লীগ ১: ১৯৫৬–৬৮, ১৯৬৯–৭৫, ১৯৭৬–৭৭, ১৯৭৮–৮১, ১৯৯৩–৯৪, ২০১৫–বর্তমান
* লীগ ২: ১৯৪৫–৫৬, ১৯৬৮–৬৯, ১৯৭৫–৭৬, ১৯৭৭–৭৮, ১৯৮১–৯৩, ১৯৯৪–৯৬, ২০০০–০১, ২০০৩–০৫, ২০০৭–১৫
* ন্যাশনাল: ১৯৯৬–২০০০, ২০০১–০৩, ২০০৫–০৭
* আঞ্চলিক লীগ: ১৯৩১–৩৯
* দিভিজিওঁ দ'অনার: ১৯১৯–৩১
* কুপ দে ফ্রান্স রানার-আপ: ১৯৫৭, ২০১৭

## তথ্যসূত্র

## বহিঃসংযোগ
*  


বিষয়শ্রেণী:ফ্রান্সের ফুটবল ক্লাব
বিষয়শ্রেণী:লিগ ১-এর ক্লাব
বিষয়শ্রেণী:১৯১৯-এ প্রতিষ্ঠিত ফুটবল ক্লাব
ফুটবল ক্লাব জিরোঁদেঁ দে বর্দো

**ফুটবল ক্লাব দে জিরোঁদেঁ দে বর্দো** (; সাধারণত **জিরোঁদেঁ দে বর্দো** অথবা শুধুমাত্র **বর্দো** নামে পরিচিত) হচ্ছে নুভেল আকিতেনের বর্দো ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৮৮১ সালে একটি বহু-ক্রীড়া ভিত্তিক ক্লাব হিসেবে প্রতিষ্ঠিত হয়েছে। জিরোঁদেঁ দে বর্দো তাদের সকল হোম ম্যাচ বর্দোর নুভু স্তাদ দে বর্দোয় খেলে থাকে; যার ধারণক্ষমতা হচ্ছে ৪২,১১৫। বর্তমানে এই ক্লাবের ম্যানেজারের দায়িত্ব পালন করছেন জঁ-লুই গাসে এবং সভাপতির দায়িত্ব পালন করছেন মার্কিন ব্যবসায়ী জোসেফ ডাগ্রোসা। ফরাসি রক্ষণভাগের খেলোয়াড় লরঁ কশেলনি এই ক্লাবের অধিনায়কের দায়িত্ব পালন করছেন।

বর্তমান এই ক্লাবটি ফরাসি ফুটবলের অন্যতম সফল একটি ক্লাব। এপর্যন্ত মোঁপালিয়ে ৪টি কুপ দে ফ্রান্স, ৩টি কুপ দে লা লীগ এবং ৩টি ট্রফি দে চ্যাম্পিয়নস শিরোপা জয়লাভ করেছে। বর্দো ১৯৯৬ সালে উয়েফা কাপের কাপ ফাইনালে পৌঁছেছিল। প্রতিষ্ঠার শুরুর প্রথম বছর থেকেই এই ক্লাবটি স্তাদ শাবান-দেলমাস স্টেডিয়ামটি ব্যবহার করেছে।

## সংযুক্ত ক্লাব
*  নিউওয়েল'স ওল্ড বয়েজ
*  প্রোয়েক্তো ক্রেসার

## অর্জন
### ঘরোয়া
উৎস:

* **[[লীগ ১]]**
** **চ্যাম্পিয়ন (৬)**: ১৯৪৯–৫০, ১৯৮৩–৮৪, ১৯৮৪–৮৫, ১৯৮৬–৮৭, ১৯৯৮–৯৯, ২০০৮–০৯
* **[[লীগ ২]]**
** **চ্যাম্পিয়ন (১)**: ১৯৯১–৯২
* **[[শম্পিওনাত ন্যাশনাল]]**
** **চ্যাম্পিয়ন (৩)**: ১৯৩৭, ১৯৪৪, ১৯৫৩ (সংরক্ষিত দল)
* **[[কুপ দে ফ্রান্স]]**
** **চ্যাম্পিয়ন (৪)**: ১৯৪০–৪১, ১৯৮৫–৮৬, ১৯৮৬–৮৭, ২০১২–১৩
* **[[কুপ দে লা লীগ]]**
** **চ্যাম্পিয়ন (৩)**: ২০০১–০২, ২০০৬–০৭, ২০০৮–০৯
* **[[ট্রফি দে চ্যাম্পিয়নস]]**
** **চ্যাম্পিয়ন (৩)**: ১৯৮৬, ২০০৮, ২০০৯

### আন্তর্জাতিক
উৎস:

* **[[উয়েফা চ্যাম্পিয়নস লীগ|ইউরোপীয় কাপ/উয়েফা চ্যাম্পিয়নস লীগ]]**
** সেমি ফাইনাল (১): ১৯৮৪–৮৫
* **[[উয়েফা কাপ উইনার্স কাপ]]**
** সেমি ফাইনাল (১): ১৯৮৬–৮৭
* **[[উয়েফা কাপ]]/[[উয়েফা ইউরোপা লীগ]]**
** রানার-আপ (১): ১৯৯৫–৯৬ 
* **[[উয়েফা ইন্টারটোটো কাপ]]**
** **চ্যাম্পিয়ন (১)**: ১৯৯৫
* **[[লাতিন কাপ]]**
** রানার-আপ (১): ১৯৫০

## তথ্যসূত্র

## বহিঃসংযোগ

*  
*  

বিষয়শ্রেণী:ফুটবল ক্লাব জিরোঁদেঁ দে বর্দো
বিষয়শ্রেণী:ফ্রান্সের ফুটবল ক্লাব
বিষয়শ্রেণী:লিগ ১-এর ক্লাব
বিষয়শ্রেণী:১৮৮১-এ প্রতিষ্ঠিত ফুটবল ক্লাব
রাজা আব্দুল আ‌জিজ মস‌জিদ

**রাজা আব্দুল আ‌জিজ মস‌জিদ** বা মার‌বেলা মস‌জিদ স্পে‌নের আন্দালু‌সিয়ার মালাগা প্রদে‌শের মার‌বেয়াতে অব‌স্থিত এক‌টি মস‌জিদ। সৌ‌দি আরব এ‌ই মস‌জিদ নির্মাণের অর্থের জোগান দিয়েছে; তাই সৌ‌দি আর‌বের রাজার নাম অনুসারে এই মস‌জি‌দের নাম রাখা হয়েছে । মস‌জিদ‌টি ১৯৮১ সা‌লে নির্মাণ করা হয় এবং আধুনিক স্পে‌নে নি‌র্মিত প্রথম মস‌জিদগু‌লোর মধ্যে এক‌টি।

স্পে‌নের ফু‌য়েন‌হি‌রোইয়া এবং মাালাগা মস‌জি‌দের পাশাপা‌শি এই মস‌জিদটিরও নির্মাণ ব্যয় সৌ‌দি আরব প্রদান করেছে এবং এর ফলে প‌রিকল্পনা অনুযায়ী এই মসজিদটি সালা‌ফি (‌সৌ‌দি আরে‌বের প্রভাবশালী এক‌টি আ‌ন্দোলন) স্কু‌লের এক‌টি অংশ। রাজা ফাহাদের প্রায়শই মার‌বেয়ায় ভ্রমণ করতে আসতেন, তাই তার সম্মা‌নে রাজকুমার সালমান এই মস‌জিদ‌টি নির্মাণের আ‌দেশ দিয়েছিলেন।

এই মস‌জিদ‌টিতে আন্দালু‌সিয়ার আরবীয় স্থাপ‌ত‌্য থে‌কে উদ্ভুদ্ধ স্থাপনার নকশা লক্ষ্য করা যায়। কোরদোবীয় স্থপতি হুয়ান মোরার দ্বারা নি‌র্মিত এই মস‌জিদ‌টিতে ৮০০ মানু‌ষের জায়গ‌া হয় এবং এখা‌নে ইমা‌মের থাকার ব‌্যবস্থা, গ্রন্থাগার এবং বাগান র‌য়ে‌ছে।

## আরও পড়ুন
* স্পে‌নে ইসলা‌ম
* স্পে‌নে মস‌জি‌দের তা‌লিকা
* সৌ‌দি রাজা‌দের না‌মে নাম রাখা বস্তু
## তথ‌্যসূত্র

বিষয়শ্রেণী:স্পেনের মসজিদ
বিষয়শ্রেণী:গম্বুজসহ ধর্মীয় ভবন ও স্থাপনা
বিষয়শ্রেণী:গম্বুজসহ মসজিদ
সরকারি আদমজী নগর এম.ডব্লিউ কলেজ

**সরকারি আদমজীনগর মার্চেন্ট ওয়ার্কারস্ কলেজ, নারায়ণগঞ্জ** বাংলাদেশের নারায়ণগঞ্জ জেলার একটি সরকারি কলেজ। এই কলেজটিতে উচ্চ-মাধ্যমিক পড়ানো হয়। কলেজটি গড়ে উঠার পিছনে রয়ছে বহু ইতিহাস।

## ইতিহাস
রাজধানী ঢাকা মহানগরী যেখানে শেষ, বন্দর নগরী নারায়ণগঞ্জের সেখানে শুরু। সিদ্ধিরগঞ্জ অঞ্চলটি এই শেষ এবং শুরুর মিলন ক্ষেত্র। এক সময়ের পৃথিবী বিখ্যাত আদমজী পাটকল যার অবস্থান ছিলো সিদ্ধিরগঞ্জে। পাটজাত পন্যের সোঁদা গন্ধ, পাটকল শ্রমিকদের বাস্তবতা আর পেশী নিংড়ানো শ্রম এবং আমাদের অর্থনীতিতে এর অবদান সিদ্ধিরগঞ্জকে দিয়েছে খ্যাতি, দিয়েছে পরিচিতি। সময়ের বিবর্তনে এখানে প্রতিষ্ঠিত হয়েছে বিদ্যূৎ কেন্দ্র, প্রতিষ্ঠিত হয়েছে সরকারি আদমজী নগর এম.ডব্লিউ উকলেজ। এ শিক্ষাঙ্গণ প্রতিষ্ঠা যাদের স্বপ্নের সোনালী ফসল তারা হলেন সিদ্ধিরগঞ্জের সুধিজন। এখন আদমজী পাটকল আর নেই। তার জায়গায় প্রতিষ্ঠিত হয়েছে আদমজী ইপিজেড(Adamjee EPZ)। বর্তমান কলেজটি সেই সোনালী অতীতের-ই সাক্ষ্য বহন করে চলছে। কলেজ প্রতিষ্ঠায় সুধিজনদের প্রতি শ্রদ্ধার্ঘ্য এবং আদমজী পাটকলের হারিয়ে যাওয়া ব্যবসায়ি শ্রমিকদের স্মৃতি চিন্হ মিশে আছে কলেজটির নামকরণের সাথে। আদমজী জুট মিল্‌স এর পাট ব্যবসায়ি (Merchant) এর M ও শ্রমিক (Worker) এর W অক্ষরদ্বয় ধারণ করে ১৯৮০ সালে আদমজীনগরে প্রতিষ্ঠিত হয় `এম.ডব্লিউ কলেজ, নারায়ণগঞ্জ।

মুষ্টিমেয় শিক্ষার্থী নিয়ে শুরু হয় কলেজটির শুভযাত্রা। পরবর্তীতে ১৯৮৯ সালের ১৮ই আগষ্ট কলেজটির জাতীয়করণ করা হয়। কিন্তু সময়ের পালাবদলে কলেজে ঘটে বিরাট পরিবর্তন। বর্তমানে বহুতল ভবন, অজস্র ছাত্র-ছাত্রীর কলাকলী, অর্ধশতাধিকেরও বেশি শিক্ষক-কর্মচারী এবং বিভিন্ন কর্মকাণ্ডের সফলতাই বলে দেয় তার সাফল্যের অলিখিত উপাখ্যান।

## পাঠাগার
দুই নং ভবনের নিচ তলায় কলেজর একটি সমৃদ্ধ পাঠাগার রয়েছে। যেখানে বিভিন্ন বিষয়ের পাঠ্য বই সমূহ সহ ম্যাগাজিন, সাময়িকী, বিভিন্ন পত্র-পত্রিকা রয়েছে। পাঠাগারের নিরিবিলি পরিবেশে ছাত্র-ছাত্রীদের বই পড়ার ব্যবস্থা রয়েছে এবং সুনির্দিষ্ট নিয়ম অনুসরণ করে শিক্ষার্থীরা বাড়িতেও বই নিয়ে যেতে পারে।

## বিজ্ঞাণাগার
কলেজে পদার্থবিজ্ঞান, রসায়ন, জীববিজ্ঞান, গণিত এবং তথ্য ও যোগাযোগ প্রযুক্তি বিষয়ের সুপ্রশস্থ ল্যাবরেটরি আছে ৷ ল্যাবরেটরিতে প্রয়োজনীয় সংখ্যক উন্নতমানের যন্ত্রপাতি ও উপকরণ আছে। মাল্টিমিডিয়া প্ৰজেক্টরের মাধ্যমে বিজ্ঞানের জটিল বিষয়সমূহের পাঠদানের ব্যবস্থা রয়েছে।

## তথ্যসূত্র

## বহিঃসংযোগ

* 

বিষয়শ্রেণী:নারায়ণগঞ্জ জেলার মহাবিদ্যালয়
মাহে জেলা

ভারতের দক্ষিণ দিকে অবস্থিত পুদুচেরি কেন্দ্রশাসিত অঞ্চলের চারটি জেলার মধ্যে একটি হল **মাহে জেলা** (ফরাসি: *District de Mahé*)। জেলাটি সম্পূর্ণ মাহে অঞ্চল নিয়ে গঠিত। আয়তনের দিক থেকে মাহে জেলা ভারতের সবচেয়ে ক্ষুদ্র জেলা। ৯ বর্গ কিলোমিটার বিস্তৃত এই জেলাটির স্থলসীমান্তে চতুর্দিকে রয়েছে কেরালা রাজ্যের উত্তর মালাবার অঞ্চল। জেলাটি উত্তরে তিনভাগ কণ্ণুর জেলা এবং দক্ষিণে একভাগ কালিকট জেলা দ্বারা পরিবেষ্ঠিত। শুধু তাই নয় ভৌগোলিকভাবে মাহে জেলাও উত্তর মালাবার অঞ্চলেরই অন্তর্ভুক্ত।

ভারতের ৭৩৬ টি জেলার মধ্যে এই জেলাটি ষষ্ঠ সর্বনিম্ন জনসংখ্যা বিশিষ্ট জেলা।

## ভূগোল
মাহে জেলা  বা প্রায় ৯ বর্গকিলোমিটার অঞ্চল জুড়ে বিস্তৃত। 

## তালুক বা উপজেলা
* মাহে বা মাইয়ালি
* চেরুকল্লায়ী
* পাল্লূর
* পাণ্ডক্কাল

## জনতত্ত্ব

২০১১ খ্রিস্টাব্দে ভারতের জনগণনা অনুসারে মাহি জেলার জনসংখ্যা ছিলো ৪১,৮১৬ জন, যা লিশটেনস্টাইন রাষ্ট্রের জনসংখ্যার সমতুল্য। ২০১১ খ্রিস্টাব্দে জনসংখ্যা অনুযায়ী ভারতের ৬৪০ টি জেলার মধ্যে মাহে জেলা জনসংখ্যা অনুযায়ী ৬৩৫ নম্বর স্থানে রয়েছে।  জেলাটিতে প্রতি বর্গকিলোমিটারে ৪৬৫৯ জন (১২,০৭০ জন প্রতি বর্গমাইল) লোকের বাস। ২০০১ থেকে ২০১১ খ্রিস্টাব্দের মধ্যে জেলাটিতে জনসংখ্যা বৃদ্ধির হার ১৩.৮৬ শতাংশ। এখানে প্রতি হাজার পুরুষে ১১৭৬ জন মহিলা বাস করেন।  জেলাটির সর্বমোট সাক্ষরতার হার ৯৭.৮৭ শতাংশ পুরুষ সাক্ষরতার হার ৯৮.৬৩ শতাংশ এবং নারী সাক্ষরতার হার ৯৭.২৫ শতাংশ।
### ধর্ম

মাহে জেলা হিন্দুধর্মাবলম্বী মানুষ সংখ্যাগরিষ্ঠ হলেও মুসলিম ধর্ম অনুসারী মানুষের সংখ্যাও যথেষ্ট।

মাহে জেলায় অবস্থিত শ্রী পুতালম ভগবতী মন্দির হলো একটি প্রাচীন ঐতিহাসিক ভগবতী দেবীর মন্দির। মন্দিরটির ইতিহাসে ভারতীয় এবং ফরাসি সৈন্যের অন্তর্দ্বন্দ্বের ঘটনাও জড়িত।  মাহে যাত্রা উপলক্ষে খ্রিস্টীয় ধর্মযাজক ইগ্নেশিয়াস এ এস হিপোলাইটস ১৭৫৭ খ্রিস্টাব্দে জেলাটিতে সেন্ট তেরেসা গির্জাটি নির্মাণ করান।

### ভাষা

## পর্যটন
### মূপ্পেনকুণ্ণু শিখর
মাহে জেলার একটি বিখ্যাত চরৈবেতি স্থান হল মূপ্পেনকুণ্ণু শিখর বা চূড়া। পর্যটকদের জন্য সেখানে হাঁটার জন্য পাকা বাঁধানো রাস্তা বসার জন্য বেঞ্চ এবং বিশ্রাম নেওয়ার জন্য একাধিক লজ ও বিশ্রামাগারের ব্যবস্থা রয়েছে। চূড়াটিতে একটি ঐতিহাসিক লাইটহাউজ রয়েছে, এছাড়াও এখান থেকে সূর্যাস্তের দৃশ্য মনোরম। 

### তটবীথি

মাহে নদীর তীর বরাবর হেঁটে যাওয়ার রাস্তাটি মনোরম ও পর্যটক আকর্ষণের অন্যতম কারণ। এ ছাড়াও নদীর ধারে একাধিক পার্কে বসে প্রাকৃতিক সৌন্দর্য দেখার পরিবেশ রয়েছে। সারা শহর জুড়ে রয়েছে একাধিক হাঁটার রাস্তা।

### আড়িমুখম
মাহে নদী এবং আরব সাগরের মিলনস্থলে অবস্থিত আড়িমুখম হলো একটি নদীমোহনা। এখানে একটি ছোট টেগর উদ্যান রয়েছে। সাম্প্রতিককালে মাহে নদী বরাবর নদীর মোহনা থেকে মাহে সেতু অবধি দু'কিলোমিটার বিস্তৃত একটি পাকা রাস্তা নির্মাণ করা হয়েছে

## আরও দেখুন
* কারাইকল জেলা
* ইয়ানম জেলা
* পুদুচেরি জেলা

## তথ্যসূত্র

বিষয়শ্রেণী:পুদুচেরির জেলা
বিষয়শ্রেণী:মাহে জেলা
তলেমসেনের বড় মসজিদ

**তলেমসেনের বড় মসজিদ** (, *el-Jemaa el-Kebir litilimcen*) হচ্ছে আলজেরিয়ার একটি প্রাচীন এবং ঐতিহ্যবাহী মসজিদ। মসজিদটি আলজেরিয়ার তলেমসেনে সর্বপ্রথম ১০৮২ সালে নির্মিত হয়েছিল। এটি আলজেরিয়ার আলমুরাভিদ রাজবংশের স্থাপত্যশৈলীর অন্যতম সংরক্ষিত উদাহরণ।

সুলতান ইউসুফ ইবনে তাশফিনের অধীনে মসজিদটি নির্মিত হয়েছিল। তবে তাঁর পুত্র আলী ইবনে ইউসুফ যথেষ্ট পরিমাণে পুনর্গঠন ও প্রসারিত করেছিলেন। একটি শিলালিপি অনুযায়ী এই ১১৩৬ সালে পুনর্গঠন করা হয়। তলেমসেনের আবদালওয়াদিদ রাজবংশের প্রতিষ্ঠাতা ইয়াগমুরাসেন ইবনে জিয়ান ১৩-শতকে মসজিদটিতে একটি গম্বুজ এবং একটি মিনার যুক্ত করেন। মসজিদটির পাশেই ছিল একটি ইসলামী আদালত এবং একটি বিখ্যাত ইসলামী বিশ্ববিদ্যালয়।

## চিত্রশালা

Image:Grande mosquee Tlemcen (angle).jpg


## আরও দেখুন
* মসজিদের তালিকা
* আফ্রিকার মসজিদসমূহের তালিকা
* আলজেরিয়ার মসজিদসমূহের তালিকা

## তথ্যসূত্র

* Jairazbhoy, R.A. (1972), ‘An Outline of Islamic Architecture',  p.&nbsp;92
* Michell, M. et al. (eds.) (1978), ‘Architecture of the Islamic World', Thames and Hudson, London, p.&nbsp;219
* M. Hattstein and P. Delius (eds.) (2000), 'Islam Art and Architecture', Konemann, Cologne

## বহিঃসংযোগ
*MWNF (Museum With No Frontiers), Discover Islamic Art

বিষয়শ্রেণী:বার্বা‌র স্থাপত্য
বিষয়শ্রেণী:মুরিশ স্থাপত্য
বিষয়শ্রেণী:১১শ শতাব্দীর মসজিদ
বিষয়শ্রেণী:আলজেরিয়ার মসজিদ
বিষয়শ্রেণী:আফ্রিকার মসজিদ
বিষয়শ্রেণী:প্রধান মসজিদ
সুনন্দা শর্মা

**সুনন্দা শর্মা** হলেন একজন ভারতীয় নেপথ্য সঙ্গীতশিল্পী এবং চলচ্চিত্র অভিনেত্রী। তিনি "বিল্লি আখ" গানের মধ্য দিয়ে সঙ্গীত জগতে আত্মপ্রকাশ করেছিলেন। সুনন্দা সম্প্রতি সজ্জন সিং রংরুট নামক চলচ্চিত্রে দিলজিৎ দোসাঞ্ঝ এবং যোগরাজ সিং মতো অভিনয়শিল্পীদের সাথে অভিনয়ের মাধ্যমে তার অভিনয় জীবনে পদার্পণ করেচন। সুনন্দা শর্মা তার "তেরে নাল নাচনা" গানের মধ্য দিয়ে বলিউডে অভিষেক করেছেন।

## পেশা
সুনন্দ শর্মা বেশ কিছু কভার গান এবং ইউটিউবে ভিডিও রেকর্ডিং আপলোড করার মাধ্যমে তার ক্যারিয়ার শুরু করেছিলেন। জনপ্রিয়তায় বেড়ে যাওয়ার পরে অবশেষে তিনি তার প্রথম একক, "বিল্লি আখ" প্রকাশ করেন। ২০১৩ সালে তার একটি গান "জানি তেরা না" মুক্তি পেয়েছে; যেটি ইউটিউবে ২২২ মিলিয়নেরও বেশি বার দেখা হয়েছে।

## তথ্যসূত্র

## বহিঃসংযোগ

* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯২-এ জন্ম
বিষয়শ্রেণী:পাঞ্জাবি ব্যক্তি
ফুটবল ক্লাব মেস

**ফুটবল ক্লাব দ মেস** (সাধারণত **এফসি মেস** অথবা শুধুমাত্র **মেস** () নামে পরিচিত) হচ্ছে লরেনের মেস ভিত্তিক একটি ফরাসি পেশাদার ফুটবল ক্লাব। এই ক্লাবটি ১৯৩২ সালে প্রতিষ্ঠিত হয়েছিল। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯৩২ সালে প্রতিষ্ঠিত হয়েছে। ফুটবল ক্লাব মেস তাদের সকল হোম ম্যাচ মেসের স্তাদ সাঁ-সামফোরিয়েঁ-এ খেলে থাকে; যার ধারণক্ষমতা হচ্ছে ২৫,৬৩৬। বর্তমানে এই ক্লাবের ম্যানেজারের দায়িত্ব পালন করছেন ফেদেরিক আন্তোনেতি এবং সভাপতির দায়িত্ব পালন করছেন বের্নার সেরিঁ। ঘানায়ীয় রক্ষণভাগের খেলোয়াড় জন বোয়ে ]] এই ক্লাবের অধিনায়কের দায়িত্ব পালন করছেন।

প্রতিষ্ঠার তৃতীয় বছরে, অর্থাৎ ১৯৩৪–৩৫ মৌসুমে এই ক্লাবটি তাদের ইতিহাসে প্রথমবারের মতো কোন প্রতিযোগিতার শিরোপা জয়লাভ করেছিল। এপর্যন্ত মেস ৪টি লীগ ২, ২টি কুপ দে ফ্রান্স এবং ১টি কুপ দে লা লীগ শিরোপা জয়লাভ করেছে।

## অর্জন
***[[লীগ ১]]**
::রানার-আপ (১): ১৯৯৭–৯৮
***[[লীগ ২]]**
::**চ্যাম্পিয়ন (৪):** ১৯৩৪–৩৫, ২০০৬–০৭, ২০১৩–১৪, ২০১৮–১৯
***[[কুপ দে ফ্রান্স]]**
::**চ্যাম্পিয়ন (২):** ১৯৮৩–৮৪, ১৯৮৭–৮৮
::রানার-আপ (১): ১৯৩৭–৩৮
***[[কুপ দে লা লীগ]]**
::**চ্যাম্পিয়ন (২):** ১৯৮৫–৮৬, ১৯৯৫–৯৬
::রানার-আপ (১): ১৯৯৮–৯৯
*'''উয়ফা ইন্টারটোটো কাপ
::রানার-আপ (১): ১৯৯৯

## তথ্যসূত্র

## বহিঃসংযোগ
*  

বিষয়শ্রেণী:ফুটবল ক্লাব মেস
বিষয়শ্রেণী:ফ্রান্সের ফুটবল ক্লাব
বিষয়শ্রেণী:লিগ ১-এর ক্লাব
বিষয়শ্রেণী:১৯৩২-এ প্রতিষ্ঠিত ফুটবল ক্লাব
ফুটবল ক্লাব নাঁত

**ফুটবল ক্লাব দ নাঁত আতলঁতিক** (; গ্যালো: নুন্ত; সাধারণত **এফসি নাঁত** অথবা শুধুমাত্র **নাঁত** () নামে পরিচিত) হচ্ছে ব্রতানিয়ার নাঁত ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯৪৩ সালে প্রতিষ্ঠিত হয়েছে। ফুটবল ক্লাব নাঁত তাদের সকল হোম ম্যাচ নাঁতের লা বজোয়া-লুই ফঁতেনুয় খেলে থাকে; যার ধারণক্ষমতা হচ্ছে ৩৫,৩৩২। বর্তমানে এই ক্লাবের ম্যানেজারের দায়িত্ব পালন করছেন ক্রিস্তিয়াঁ গুরকুফ এবং সভাপতির দায়িত্ব পালন করছেন ওয়ালদেমার কিতা। ফরাসি রক্ষণভাগের খেলোয়াড় নিকোলাস পালোয়া এই ক্লাবের অধিনায়কের দায়িত্ব পালন করছেন।

নাঁত এপর্যন্ত ৮টি লীগ ১, ৩টি কুপ দে ফ্রান্স এবং ১টি কুপ দে লা লীগের জয়লাভ মাধ্যমে ফরাসি ফুটবলের অন্যতম সফল একটি ক্লাবে পরিণত হয়েছে। এই ক্লাবটি *জু অ লা নঁতেস* ("নাঁত ধরনের খেলা")-এর সম্মিলিত চেতনায় উজ্জীবিত একটি ক্লাব।

## অর্জন
### ঘরোয়া
* **[[লীগ ১]]**
** **চ্যাম্পিয়ন (৮)**: ১৯৬৪–৬৫, ১৯৬৫–৬৬, ১৯৭২–৭৩, ১৯৭৬–৭৭, ১৯৭৯–৮০, ১৯৮২–৮৩, ১৯৯৪–৯৫, ২০০০–০১
* **[[কুপ দে ফ্রান্স]]**
** **চ্যাম্পিয়ন (৩)**: ১৯৭৮–৭৯, ১৯৯৮–৯৯, ১৯৯৯–২০০০
* **[[কুপ দে লা লীগ]]**
** **চ্যাম্পিয়ন**: ১৯৬৪–৬৫
* **[[ট্রফি দে চ্যাম্পিয়নস]]**
** **চ্যাম্পিয়ন (৩)**: ১৯৬৫, ১৯৯৯, ২০০১

### আন্তর্জাতিক
* **[[উয়েফা চ্যাম্পিয়নস লীগ]]**
** *সেমি ফাইনাল*: ১৯৯৫–৯৬
* **[[উয়েফা কাপ চ্যাম্পিয়ন'স কাপ]]**
** *সেমি ফাইনাল*: ১৯৭৯–৮০
* **[[কাপ অফ দি আল্পস]]**
** **চ্যাম্পিয়ন**: ১৯৮২

## তথ্যসূত্র

## বহিঃসংযোগ
*  
* উয়েফা.কমে এফসি নাঁত

বিষয়শ্রেণী:ফুটবল ক্লাব নাঁত
বিষয়শ্রেণী:ফ্রান্সের ফুটবল ক্লাব
বিষয়শ্রেণী:লিগ ১-এর ক্লাব
বিষয়শ্রেণী:১৯৪৩-এ প্রতিষ্ঠিত ফুটবল ক্লাব
স্তাদ ব্রেস্তোয়া ২৯

**স্তাদ ব্রেস্তোয়া ২৯** (; ; সাধারণত **স্তাদ ব্রেস্ত** অথবা শুধুমাত্র **ব্রেস্ত** নামে পরিচিত) হচ্ছে ব্রেস্ত ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯৫০ সালে প্রতিষ্ঠিত হয়েছে। স্তাদ ব্রেস্তোয়া তাদের সকল হোম ম্যাচ ব্রেস্তের স্তাদ ফ্রাঁসিস-লে ব্লের খেলে থাকে; যার ধারণক্ষমতা হচ্ছে ১৫,৯৩১। বর্তমানে এই ক্লাবের ম্যানেজারের দায়িত্ব পালন করছেন ওলিভার দাল'ওগলিও এবং সভাপতির দায়িত্ব পালন করছেন দেনিস লে সাঁত। ফরাসি রক্ষণভাগের খেলোয়াড় জঁ-কেভিন দুভের্ন এই ক্লাবের অধিনায়কের দায়িত্ব পালন করছেন।

## লীগে অংশগ্রহণ
* **লীগ ১:** ১৯৭৯–৮০, ১৯৮১–৮৮, ১৯৮৯–৯১, ২০১০–১৩, ২০১৯–*বর্তমান*
* **লীগ ২:** ১৯৭০–৭৯, ১৯৮০–৮১, ১৯৮৮–৮৯, ২০০৪–১০, ২০১৩–২০১৯
* **ন্যাশনাল (১৯৭০-এর পূর্বে সিএফএ, বিভাগ ৩ ১৯৭০–৯৩ পর্যন্ত):** ১৯৫৮–৬৩, ১৯৬৬–৭০, ১৯৯১–৯৭, ২০০০–০৪
* **সিএফএ (১৯৭০-এর পূর্বে দিভিজিওঁ অনার):** ১৯৫৩–৫৮, ১৯৬৩–৬৬, ১৯৯৭–০০
* **সিএফএ২ (১৯৭০-এর পূর্বে দিভিজিওঁ অনার আঞ্চলিক):** ১৯৫২–৫৩
* **দিভিজিওঁ অনার (১৯৭০-এর পূর্বে উন্নীত অনার):** ১৯৫১–৫২
* **লীগে উন্নীত (১৯৭০-এর পূর্বে জেলা):** ১৯৫০–৫১

## পৃষ্ঠপোষক
*কেগিনার
*গ্রুপ ক্যাসিনো
*গুয়ো
*ব্রেইঝ কোলা
*সিল

## অর্জন
*লীগ ২
****চ্যাম্পিয়ন**: ১৯৮০–৮১
*কুপ দে ফ্রান্স
**কোয়ার্টার ফাইনাল: (২) ১৯৮২–৮৩, ২০১৪–১৫
*কুপ গাম্বারদেলা
****চ্যাম্পিয়ন**: ১৯৯০
*দিভিজিওঁ দ'অনার (ব্রেতায়েঁ)
****চ্যাম্পিয়ন**: (৪) ১৯৬৬, ১৯৭২, ১৯৭৭, ২০০৫
*কাপ অফ ব্রতানিয়া
****চ্যাম্পিয়ন**: ১৯৬৯
*শম্পিওনাত দ ফ্রান্স দে পাত্রোনাজ (ক্যাথলিক ফুটবল লীগ)
****চ্যাম্পিয়ন**: ১৯২৩

## তথ্যসূত্র

## বহিঃসংযোগ

* 

বিষয়শ্রেণী:স্তাদ ব্রেস্তোয়া ২৯
বিষয়শ্রেণী:ফ্রান্সের ফুটবল ক্লাব
বিষয়শ্রেণী:লিগ ১-এর ক্লাব
বিষয়শ্রেণী:১৯৫০-এ প্রতিষ্ঠিত ফুটবল ক্লাব
ঢাকা টু বোম্বে

***ঢাকা টু বোম্বে*** হচ্ছে ২০১৩ সালে মুক্তিপ্রাপ্ত একটি বাংলাদেশী মারপিট নাট্য চলচ্চিত্র। চলচ্চিত্রটি রচনা ও পরিচালনা করেছেন উত্তম আকাশ এবং গোধূলি ফিল্মসের ব্যানারে প্রযোজনা করেছেন মাহবুবুর রহমান মনির। চলচ্চিত্রটিতে কেন্দ্রীয় চরিত্রে অভিনয় করেছেন শাকিব খান, সাহারা। এছাড়াও ওমর সানী, সুচরিতা, সাদেক বাচ্চু, কাবিলা, নাসরিনসহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন।

## কাহিনি সংক্ষেপ
বিল্লুকে (শাকিব খান) কিশোর বয়সে মানব পাচারকারী তাজুল (সাদেক বাচ্চু) মুম্বাই শহরে বিক্রি করে দেয় আরেক মানব পাচারকারী আগারওয়ালের কাছে। আগারওয়ালের আস্তানে থেকে পালিয়ে যায় বিল্লু। সেখানে এক হৃদয়বান ব্যক্তির কাছে আশ্রয় পায় সে। 

এদিকে ঢাকায় বিল্লুর পরিবারের সবাইকে তাজুল হুমকির মুখে রাখে, কারণ বিল্লুর ছোটবোন একজন সাংবাদিক। বিল্লু এখন ২৫ বছরের যুবক, সে ভুলতে পারে না মানব পাচারকারী আগারওয়ালকে। নাটকীয়ভাবে বিল্লু মুম্বাইয়ের চলচ্চিত্রে কাজ করার সুযোগ পায়। পায়েলকে (সাহারা) তার বাংলাদেশী প্রেমিক মানব পাচারকারী আগারওয়ালের কাছে বিক্রী করে দেয়। বিল্লু পায়েলকে উদ্ধার করে এবং একে অন্যকে বিশ্বাস করা শুরু করে। সীমান্ত পাড়ি দিয়ে বাংলাদেশে প্রবেশ করে ঢাকার বাড্ডা এলাকায় যায় তারা, যেখান থেকে পাচার হয়ে গিয়েছিল বিল্লু। বিল্লু তাজুলকে খুঁজে বেড়ায়। একদিন খুঁজেও পায়। বিল্লুর জনকল্যাণমূলক কাজের জন্য চারিদিকে তার জনপ্রিয়তা বেড়ে যায়। তাজুল বিল্লুকে নির্বাচনী প্রতিদ্বন্দ্বী  ভেবে তাকে হত্যার পরিকল্পনা করে।

এরইমধ্যে বিল্লু তার পরিবারকে খুঁজে পায়। পায়েল বিল্লুকে অন্য একটি মেয়ের সঙ্গে দেখে তাকে ভুল বুঝে, তার পুরাতন প্রেমিকের কাছে ফিরে যায়।

তাজুল ও তার বাহিনী জাহাজে করে পালিয়ে যাবার সময় বিল্লু সবাইকে শেষ করে দেয়। পায়েল তার ভুল বুঝে এবং বিল্লুর কাছে ফিরে আসে। মুম্বাইয়ে যাত্রা শুরু করে।

## অভিনয়
* শাকিব খান - বিল্লাল/বিল্লু
* সাহারা - পায়েল
* ওমর সানী - বিল্লালের মামা
* সুচরিতা - বিল্লালের মা
* সাদেক বাচ্চু - তাজুল
* কাবিলা
*নাসরিন
* ড্যানি সিডাক - ড্যানি, মানবপাচারকারী
* ড্যানি রাজ
* কবিতা - কবিতা সিনহা, ভারতীয় হিন্দি অভিনেত্রী

## সঙ্গীত

চলচ্চিত্রটির সঙ্গীত পরিচালনা করেছেন কাজী জামাল, জীবন মুরাদ ও বাপ্পীরাজ ও গীত রচনা করেছেন উত্তম আকাশ ও বাপ্পীরাজ। এর গানগুলোতে কণ্ঠ দিয়েছেন দিলশাদ নাহার কনা, নির্ঝর, জীবন মুরাদ, বাপ্পীরাজ, শাহীন ও অনিমা ডি কস্তা।

## প্রচারণা ও মুক্তি
*ঢাকা টু বোম্বে* মুক্তি উপলক্ষে এটির প্রযোজনা সংস্থা গোধুলী ফিল্মস ২০১৩ সালের ১০ সেপ্টেম্বর এক সংবাদ সম্মেলনের আয়োজন করে। অনুষ্ঠানে চলচ্চিত্রটির শিল্পী, কলা-কুশলীসহ চলচ্চিত্র অঙ্গণের বিশিষ্টজনরা উপস্থিত ছিলেন।
### মুক্তি
চলচ্চিত্রটি ২০১৩ সালের ১৩ সেপ্টেম্বর ঢাকাসহ সারা দেশে প্রায় ৮০টি প্রেক্ষাগৃহে মুক্তি পায়।

## তথ্যসূত্র

## বহিঃসংযোগ
* 
* 
* ইউটিউবে ''ঢাকা টু বোম্বে''

বিষয়শ্রেণী:২০১৩-এর চলচ্চিত্র
বিষয়শ্রেণী:২০১০-এর দশকের চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:২০১০-এর দশকের মারপিটধর্মী চলচ্চিত্র
বিষয়শ্রেণী:২০১০-এর দশকের নাট্য চলচ্চিত্র
বিষয়শ্রেণী:উত্তম আকাশ পরিচালিত চলচ্চিত্র
বিষয়শ্রেণী:বাংলাদেশে মানব পাচার সম্পর্কিত চলচ্চিত্র
সিদি বেল্লাসেন মসজিদ

**সিদি বেল্লাসেন মসজিদ** () হচ্ছে আলজেরিয়ার তলেমসেন শহরের একটি ঐতিহাসিক মসজিদ। এই মসজিদটি তলেমসেনের বড় মসজিদের পাশের দক্ষিণ-পূর্ব স্কয়ারে অবস্থিত। বর্তমানে এটি জাদুঘর হিসেবে ব্যবহৃত হয়।

## ইতিহাস
জায়েনিদ শাসনামলে ১২৯৬ সালে আমির আবি ইব্রাহিম ইবনে ইয়াহিয়া মসজিদটি নির্মাণ করেন। মসজিদের নামাজের কক্ষের পশ্চিম দিকের দেয়ালের তক্তায় এবং মিহরাবের শীর্ষে জিপসাম দিয়ে তৈরি দুটি গ্রোভের উপর মসজিদের নির্মাণ কাল এবং নির্মাতার নাম খোদাই করা আছে।

মসজিদের বর্তমান নামটি স্থানীয় কাজী ও উলামা আবী আল-হাসান এর নাম থেকে উদ্ভূত হয়েছে বলে বিবেচিত হয়। তিনি তৎকালীন সুলতান আবু সায়ীদ উসমানের (১২৮৩-১৩০৩) অধীনে কাজ করতেন।

## স্থাপত্য
একই যুগের অন্যান্য মসজিদের তুলনায় মসজিদটির তুলনামূলক পরিমিত চেহারা রয়েছে।  মসজিদে কোনও সাহান নেই এবং মেঝে এবং কিবলা প্রাচীরের জন্য একই রকম টাইল ব্যবহার করা হয়েছে। এর সিলিংটি পরস্পর একসাথে লাগানো সিডার গাছের কাঠ দ্বারা নির্মিত। এই ধরনের স্থাপত্য রীতিতে নির্মিত আলজেরিয়ার মসজিদ গুলোর মধ্যে এটিই সর্বপ্রথম; যা আন্দালুসিয়ার মুরিশ স্থাপত্যে শৈলীর তিন বা চার শতাব্দীর পূর্বাভাস দেয়।

## আরও দেখুন
* মসজিদের তালিকা
* আফ্রিকার মসজিদসমূহের তালিকা
* আলজেরিয়ার মসজিদসমূহের তালিকা

## চিত্রশালা

চিত্র:Mosquée Sidi belahssen Interieur.jpg|মসজিদটির মুকারনাস
চিত্র:Mihrab 1.JPG|মসজিদটির মিহরাব
চিত্র:Mihrab de la mosquée de Sidi Belhassen.jpg


## তথ্যসূত্র

*Bourouiba, R., L’art religieux musulman en Algérie, Alger : S.N.E.D., 1981, p.&nbsp;108-129.
*Bourouiba, A., Apports de l'Algérie à l'architecture arabo-islamique, Alger : S.N.E.D., 1986. Basset, H. ; Terrasse, H., « Sanctuaires et Forteresses almohades », in Hespéris, V, Paris : 1932.
*Marçais, G., L'architecture musulmane d'Occident, Tunisie, Algérie, Maroc, Espagne et Sicile, Paris : Arts et métiers graphiques, 1954.
*Marçais, G., Tlemcen, Paris : H. Laurens, « Les villes d'art célèbres », 1950.
*Marçais, G., Les monuments arabes de Tlemcen, Paris : Fontemoing, 1905.
----

বিষয়শ্রেণী:মুরিশ স্থাপত্য
বিষয়শ্রেণী:আলজেরিয়ার মসজিদ
বিষয়শ্রেণী:আফ্রিকার মসজিদ
বিষয়শ্রেণী:তলেমসেনের মসজিদ
বিষয়শ্রেণী:১৩শ শতাব্দীর মসজিদ
আওস ইবনে খালিদ

**আওস ইবনে খালিদ ইবনে উবাইদ ইবনে উমাইয়া** মুহাম্মাদের একজন আনসার সাহাবা ছিলেন। তার পিতার নাম খালিদ ইবনে উবাইদ।

## জন্ম ও বাল্যকাল
তিনি সৌদি আরবের মদিনা শহরে জন্মগ্রহণ করেছিলেন এবং হিজরতের পরে মুহাম্মাদকে সাহায্য করার কারণে আনসার সাহাবা পদবী ধারণ করেন।

## যুদ্ধে অংশগ্রহণ
ইবনে কালবী বর্ণনা করেছেন, তিনি ৬৩৬ সালে সংঘঠিত ইয়ারমুকের যুদ্ধে অংশগ্রহণ করেছিলেন এবং হাসনান ইবনে সাবিত এই যুদ্ধে তাকে শত্রুদের উপর আক্রমণ করতে দেখেন এবং তিনি তার বীরত্বের বর্ণনা দিয়ে একটি কবিতাও রচনা করেছেন।

## তথ্যসূত্র

বিষয়শ্রেণী:পুরুষ সাহাবা
আওস ইবনে খালিদ ইবনে কুরত

**আওস ইবনে খালিদ ইবনে কুরত আল আনসারী আন নাজ্জারি** মুহাম্মাদের একজন বিখ্যাত আরব এবং আনসার সাহাবা ছিলেন। তবে তিনি সাহাবা কিনা সেটা নিয়ে মতানৈক্য রয়েছে।

## জন্ম ও পরিচয়
তিনি সৌদি আরবের মদিনা শহরে জন্মগ্রহণ করেছিলেন এবং একজন আনসারী সাহাবা ছিলেন। যদিও অনেক রিজাল বিশেষজ্ঞ তার নাম সাহাবাদের নামে অন্তর্ভুক্ত করেননি। তবে অধিকাংশ ইতিহাসবিদদের ধারণা তিনি অবশ্যই সাহাবাদের অন্তর্ভুক্ত। তবে এটা সুনিশ্চিত যে তার পুত্র সাফওয়ান ইবনে আওস একজন প্রসিদ্ধ তাবেয়ী ছিলেন।

## পরিবার
আওস ইবনে খালিদ ইবনে কুরত প্রথম বিবাহ করেন আবু আইয়ুব আল আনসারীর কন্যা আমরা বিনতে আইয়ুবকে এবং দ্বিতীয় বিবাহ করেন রাবি ইবনে কায়স ইবনে আমিরের কন্যা নাইলা বিনতে রাবীকে। তার স্ত্রী নাইলা বিনতে রাবী উম্মু সাফওয়ান নামে সুপরিচিত।

## সাহাবা কিনা তা নিয়ে মতবিরোধ
কিছু কিছু জীবনী বিশেষজ্ঞ তিনি সাহাবা নয় এটা উল্লেখ করলেও অধিকাংশ ইতিহাসবিদ ও বিশেষজ্ঞ বলছেন তার পুত্র সাফওয়ান ইবনে আওস একজন তাবেয়ী। তাই এইদিক পর্যালোচনা করে বলা যায় আওস ইবনে খালিদ ইবনে কুরত যদি মুহাম্মাদের নবুয়ত পূর্ব জীবনে মৃত্যুবরণ করতেন তাহলে তার পুত্র সাফওয়ান একজন সাহাবা হতেন। একই সাথে এও বলা যায় যে আওস ইবনে খালিদ ইবনে কুরত মুহাম্মাদের নবুয়ত পরবর্তী সময়ে মৃত্যুবরণ করেছেন। আর মদিনায় মুহাম্মাদ মৃত্যুবরণ পর্যন্ত কোন আনসারীই কাফির ছিলেন না। এজন্য সুস্পষ্ট ভাবে বলা যায় তিনি একজন সাহাবা ছিলেন।

## তথ্যসূত্র

বিষয়শ্রেণী:পুরুষ সাহাবা
নিয়ামের বড় মসজিদ

**নিয়ামের বড় মসজিদ** () নাইজারের নিয়ামেতে অবস্থিত একটি মসজিদ। এটি ১৯৭০-এর দশকে নির্মাণ করা হয়েছে। এটি এই শহরের বৃহত্তম মসজিদ, যা লিবিয়ার অর্থায়নে নির্মাণ করা হয়েছিল। এই মসজিদে ১৭১ ধাপ বিশিষ্ট একটি মিনার রয়েছে।

## আরো দেখুন

* মসজিদের তালিকা 
* আফ্রিকার মসজিদগুলির তালিকা 
* মিশরে মসজিদের তালিকা

## তথ্যসূত্র

বিষয়শ্রেণী:নাইজারের মসজিদ
আওস ইবনে সালাবা

**আওস ইবনে সালাবা আল আনসারী** মুহাম্মাদের একজন প্রসিদ্ধ সাহাবা ছিলেন। এই সাহাবাকে কেন্দ্র করে সূরা আত-তাওবাহের ৯৪ নং আয়াত নাযিল হয়।

## জন্ম ও পরিচয়
আওস ইবনে সালাবা মদিনাতে জন্মগ্রহণ করেন এবং একজন আনসার সাহাবা ছিলেন।

## কুরআনের আয়াত অবতীর্ণ
হাকিম ইবনে আব্দুল্লাহর মতে, যেসকল সাহাবা নিশাপুর আগমন করেন তাদের মধ্যে আওস ইবনে সালাবা অন্যতম।

### তাবুক যুদ্ধে যোগদান না করা
তিনি একজন নিষ্ঠাবান সাহাবা হওয়া সত্ত্বেও তাবুকের যুদ্ধে অংশগ্রহণ করা হতে বিরত থাকেন। পরবর্তীতে তিনি নিজের কাজের জন্য অনুতপ্ত হন এবং আল্লাহ্‌ ও মুহাম্মাদের নিকট ক্ষমা প্রার্থনা করেন। এই যুদ্ধে যারা অংশগ্রহণ করা হতে বিরত থাকেন, আল্লাহ্‌ তাদের প্রতি ভৎসর্না নিন্দাসূচক আয়াত অবতীর্ণ করেন।*তুমি যখন তাদের কাছে ফিরে আসবে, তখন তারা তোমাদের নিকট ছল-ছুতা নিয়ে উপস্থিত হবে; তুমি বলো, ছল কারো না, আমি কখনো তোমাদের কথা শুনব না; আমাকে আল্লাহ তা’আলা তোমাদের অবস্থা সম্পর্কে অবহিত করে দিয়েছেন। আর এখন তোমাদের কর্ম আল্লাহই দেখবেন এবং তাঁর রসূল। তারপর তোমরা প্রত্যাবর্তিত হবে সেই গোপন ও আগোপন বিষয়ে অবগত সত্তার নিকট। তিনিই তোমাদের বাতলে দেবেন যা তোমরা করছিলে।* - আল কুরআন - (৯:৯৪) http://tanzil.net/#trans/bn.bengali/9:94

### ক্ষমা প্রার্থনা করা ও আয়াত অবতীর্ণ
তখন আওস ইবনে সালাবা ভয় পেয়ে যান এবং অনুতপ্ত হন, এরপর পাপের মার্জনাস্বরূপ নিজেকে মদিনার মসজিদে নববীর একটি খুঁটির সাথে নিজেকে বেঁধে রাখেন এবং শপথ করেন মুহাম্মাদ যদি তার বাধন খুলে না দেন তাহলে সে নিজে থেকে এই বাধন খুলবেন না। মুহাম্মাদ তাবুক হতে প্রত্যাবর্তন করে মসজিদে প্রবেশ করিয়া অন্যদের সাথে তাকে খুঁটির সাথে বাঁধা অবস্থায় দেখতে পান। এবং এই ঘটনার কারণ জানতে পেরে মুহাম্মাদ বলেন, আল্লাহর নির্দেশ না আসা পর্যন্ত এই বাধন আমি খুলে দিতে পারবোনা। অবশেষে আল্লাহ্‌ তাদেরকে ক্ষমা করে দিয়ে কুরআনে আয়াত নাযিল করেন। আর কোন কোন লোক রয়েছে যারা নিজেদের পাপ স্বীকার করেছে, তারা মিশ্রিত করেছে একটি নেককাজ ও অন্য একটি বদকাজ। শীঘ্রই আল্লাহ হয়ত তাদেরকে ক্ষমা করে দেবেন। নিঃঃসন্দেহে আল্লাহ ক্ষমাশীল করুণাময়। - আল কুরআন - (৯:১০২) http://tanzil.net/#trans/bn.bengali/9:102এরপর মুহাম্মাদ আওস ইবনে সালাবাসহ সকলকে বাঁধনমুক্ত করে দেন।

## তথ্যসূত্র

বিষয়শ্রেণী:পুরুষ সাহাবা
আওস ইবনে জুবায়ের

**আওস ইবনে জুবায়ের আল আনসারী** মুহাম্মাদের একজন অপ্রসিদ্ধ আনসার সাহাবা ছিলেন। তিনি মদিনাতে *বনু আমর ইবনে আওফ*  গোত্রে জন্মগ্রহণ করেছেন। তিনি খায়বারের যুদ্ধে অংশগ্রহণ করেছিলেন এবং নাঈম দুর্গ অবরোধকালে ৬২৮ সালে তিনি মৃত্যুবরণ করেছেন।

## তথ্যসূত্র

বিষয়শ্রেণী:পুরুষ সাহাবা
আগাদেজ মসজিদ

ডান|থাম্ব|250x250পিক্সেল| ১৯৭৭ সালে আগাদেজ মসজিদ
**আগাদেজ মসজিদ** (এছাড়াও গ্র্যান্ড আগাদেজ মসজিদ নামেও বেশ পরিচিত) নাইজারের আগাদেজে অবস্থিত একটি মসজিদ। নাইজারের আগাদেজ নামক এক বিশিষ্ট ব্যক্তি সম্পূর্ণ কাদা-মাটি দিয়ে এটি তৈরি করেছিলেন। পরবর্তিতে তার নামেই এর নামকরণ করা হয়েছে। বর্তমানে এটি পৃথিবীর দীর্ঘতম কাদা-ইটের মসজিদ।

## ইতিহাস
এই শহরটি ১৫১৫ সালে সোনহাই সাম্রাজ্যের দখল করেছিল। ১৮৪৪ সালে এটি আবার পুনরুদ্ধার করা হয় এবং পুনর্নির্মাণ করা হয়।

## আরো দেখুন

* মসজিদের তালিকা
* আফ্রিকার মসজিদগুলির তালিকা
* মিশরে মসজিদের তালিকা

## তথ্যসূত্র

বিষয়শ্রেণী:নাইজারের মসজিদ
বিষয়শ্রেণী:১৬শ শতাব্দীর আফ্রিকার মসজিদ
নিকি তাম্বোলি

**নিকি তাম্বোলি** (জন্ম: ২১ আগস্ট, ১৯৯৬) একজন ভারতীয় মডেল এবং চলচ্চিত্র অভিনেত্রী। তিনি মূলত তামিল এবং তেলুগু চলচ্চিত্রে অভিনয় করে থাকেন। তার অভিষেক চলচ্চিত্র *[[চিকাটি গাদিলো চিতাক্‌কট্টুডু]]* (২০১৯)-এর জন্যও পরিচিত তিনি।

## প্রারম্ভিক জীবন
নিকি তাম্বোলি ১৯৯৬ সালের ২১ই আগস্ট ভারতের মহারাষ্ট্রের ঔরঙ্গাবাদে জন্মগ্রহণ করেন। তিনি তার বিদ্যালয়পাঠ ও স্নাতক ঔরঙ্গাবাদে সম্পন্ন করেছিলেন। স্নাতক সম্পন্ন হওয়ার পরে তিনি একজন মডেল হিসেবে তার কর্মজীবন শুরু করেন এবং শীর্ষ ব্র্যান্ড ও বিভিন্ন টেলিভিশন বিজ্ঞাপনেও কাজ করেছিলেন।

## কর্মজীবন
নিকি তাম্বোলি ২১ বছর বয়সে মডেল হিসাবে তার কর্মজীবন শুরু করেছিলেন। তিনি ২০১৯ সালে সন্তোষ পি. জয়কুমার পরিচালিত *[[চিকাটি গাদিলো চিতাক্‌কট্টুডু]]*-তে পূজা চরিত্রে অভিনয় করে চলচ্চিত্রে অভিষেক করেছিলেন। একই বছর নিকি তাম্বোলি রাঘব লরেন্স ও ওভিয়ানন্দ বৈধিকার সাথে দিব্যার'র ভূমিকায় *[[কাঞ্চনা ৩]]*-এ অভিনয়ের মাধ্যমে তামিল চলচ্চিত্রেও অভিষেক করেন। নিকি'র দ্বিতীয় তেলুগু চলচ্চিত্র বিজয় কৃষ্ণের *থিপারা মীসাম*, যেটিতে শ্রী বিষ্ণুর বিপরীতে নিকি মুখ্য নারী চরিত্রে অভিনয় করেন; চলচ্চিত্রটি ২০১৯ সালের ৮ই নভেম্বর প্রেক্ষাগৃহে মুক্তি পায়। এছাড়াও শীর্ষ ব্র্যান্ড এবং বিভিন্ন টেলিভিশন বিজ্ঞাপন যেমন শেন, স্টাল্কবাইলাভ ইত্যাদির জন্য তিনি কাজ করেছেন। নিকি'র পরবর্তী চলচ্চিত্র *তিরুগু মাইসে* কন্নড় ও তেলুগু ভাষায় মুক্তি পাবে, যেখানে তিনি মুখ্য নারী চরিত্রে অভিনয় করবেন।

## চলচ্চিত্রের তালিকা

## টেলিভিশন

## তথ্যসূত্র

## বহিঃসংযোগ

* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৬-এ জন্ম
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় নারী মডেল
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
হাফসা সুলতান মসজিদ

**হাফসা সুলতান মসজিদ** বা **সুলতান মসজিদ** হচ্ছে ১৬ শতকে নির্মিত একটি উসমানি মসজিদ। মসজিদটি তুরস্কের মানিসা শহরে অবস্থিত।

## স্থাপনা
১৫২২ সালে প্রথম উসমানী খলিফা এবং নবম উসমানীয় সুলতান প্রথম সেলিমের স্ত্রী এবং বিখ্যাত সুলতান সুলাইমানের মা হাফসা সুলতান তুরস্কের মানিসাতে এই মসজিদ এবং সংলগ্ন ধর্মীয় স্থাপনা নির্মাণ করেছিলেন। মসজিদ কমপ্লেক্সটি একটি মসজিদ, একটি মাদরাসা, একটি অনাথশালা, প্রাথমিক বিদ্যালয়, একটি তাপস স্নানাগার এবং একটি হাসপাতাল নিয়ে গঠিত।  মসজিদটি একটি কেন্দ্রীয় গম্বুজ দ্বারা আচ্ছাদিত এবং এর ২টি মিনার রয়েছে।

## তথ্যসূত্র

## গ্রন্থপঞ্জি
*

## বহিঃসংযোগ
* *আর্কনেট*-এ হাফসা সুলতান কমপ্লেক্স 
*Photographs of the complex by Dick Osseman
----

বিষয়শ্রেণী:তুরস্কের মসজিদ
বিষয়শ্রেণী:১৬শ শতাব্দীর মসজিদ
বিষয়শ্রেণী:তুরস্কের উসমানীয় স্থাপত্য
গোথাম শহর

**গোথাম শহর**  ( ) () হলো একটি কাল্পনিক  শহর যা ব্যাটম্যান এর বাসস্থান  হিসেবে জনপ্রিয়। **ডিসি কমিক্স** প্রকাশিত আমেরিকান কমিক বইগুলোতে এই শহরের সম্পর্কে বর্ননা করা হয়েছে।  
## ব্যুৎপত্তি

## ভূগোল

## ইতিহাস

## সংস্কৃতি

## অন্যান্য

## তথ্যসূত্র
আওস ইবনে মিয়ার

**আওস ইবনে মিয়ার** মুহাম্মাদের একজন অন্যতম সাহাবা ছিলেন এবং তিনি বিলালের অনুপস্থিতিতে মক্কাতে মুয়াজ্জিনের দায়িত্ব পালন করতেন।

## জন্ম ও পরিচয়
আওস ইবনে মিয়ারের উপনাম **আবু মাহযুরা** এবং এই নামেই তিনি অধিক পরিচিত। তিনি মক্কার কুরাইশ বংশে জন্মগ্রহণ করেছিলেন। তার পিতার নাম মিয়ার ইবনে লাওযান এবং মাতার নাম খুযাইয়া।

## ইসলাম গ্রহণ
তিনি মক্কা বিজয়ের দিন ইসলাম গ্রহণ করেছিলেন।

## মুয়াজ্জিনের দায়িত্ব
মক্কা বিজয়ের পর যখন মুহাম্মাদ মক্কায় আগমন করলেন তখন তিনি মুহাম্মাদের নিকট উপস্থিত হয়ে আযান দেওয়ার অনুমতি প্রার্থনা করেন এবং অনুমতি লাভ করেন। যতদিন তারা মক্কায় অবস্থান করেছিলেন ততদিন বিলাল ইবনে রাবাহের অনুপস্থিতিতে তিনি এবং তার অনুপস্থিতিতে আব্দুল্লাহ ইবনে উম্মে মাকতুম আযান দিতেন।

এরপর মুহাম্মাদ যখন মক্কা প্রত্যাবর্তন করলেন তখন আওস ইবনে মিয়ার মুহাম্মাদের অনুমতিক্রমে মক্কাতে স্থায়ীভাবে আযানের দায়িত্ব পালন করেন। মুহাম্মাদ ইবনে আমরের মতে, এরপর থেকে তার বংশধর এখন পর্যন্ত মক্কায় আযানের দায়িত্ব পালন করে আসছেন।

## মৃত্যু
আওস ইবনে মিয়ার ৫৯ হিজরিতে মক্কায় মৃত্যুবরণ করেন।

## তথ্যসূত্র

বিষয়শ্রেণী:পুরুষ সাহাবা
সোকোল্লু মেহমেদ পাশা মসজিদ, লুলেবুর্গাজ

**সোকল্লু মেহমেদ পাশা মসজিদ** ( হচ্ছে ১৬ শতকের একটি উসমানী মসজিদ। মসজিদটি উত্তর-পশ্চিম তুরস্কের কার্ক্লেরেলি প্রদেশের লুলেবুর্গাজ শহরে অবস্থিত। 

উসমানী উজিরে আজম সোকোল্লু মেহমেদ পাশার (কার্যকাল: ১৫৬৫–১৫৭৯) অনুদানে মসজিদটি নির্মিত হয়। এর নকশা প্রণয়ন করেন রাজকীয় স্থপতি মিমার সিনান। এটি ১৫৬৫ সাল থেকে ১৫৬৯-৭০ সালের মধ্যে নির্মিত হয়েছে। একটি বিশাল কমপ্লেক্স এর অংশ হিসেবে এর সাথে একটি মাদরাসা একটি ধর্মশালা এবং একটি পান্থশালা অন্তর্ভুক্ত রয়েছে। 

## তথ্যসূত্র

## গ্রন্থপঞ্জি
* 

## বহিঃসংযোগ
* *আর্কনেট*-এ Sokollu Mehmet Paşa Külliyesi
----

বিষয়শ্রেণী:তুরস্কের উসমানীয় মসজিদ
বিষয়শ্রেণী:১৬শ শতাব্দীর মসজিদ
আজিজি মসজিদ

থাম্ব| প্রাক্তন তুর্কি স্কুল
**আজিজিয়া মসজিদ** () ডবরুজা অঞ্চলে রোমানিয়ার তুলসিয়া রাস্তায় অবস্থিত একটি মসজিদ।

এটি ১৮৬৩ সালে সুলতান আবদুল আজিজের রাজত্বকালে তাকে উৎসর্গ করে নির্মিত হয়েছিল এবং তার নামানুসারে এর নামকরণ করা হয়েছে। এই মসজিদটি ডবরুজাতে ওসমানীয় সাম্রাজ্যের নির্মিত বৃহত্তম মসজিদগুলির মধ্যে একটি। এতে ব্যবহার করা হয়েছে ৮৫ সেন্টিমিটার পুরু কাটা পাথরের তৈরি পাত। এতে ৩২টি জানালা রয়েছে, যার ১৮টি উপরের অংশে, যা তিন দিকের বিল্ডিংটিকে ঘিরে অভ্যন্তরের মেঝেতে প্রাকৃতিক আলোক সজ্জিত করে। মসজিদটি প্রতিষ্ঠিত হওয়ার সময় থেকেই মসজিদ সংলগ্ন তুরস্কের একটি স্কুল ছিল, যেটি ১৮৬৫ সালে এর সাথে একত্রিত করা হয়েছে। এতে একটি মিনার রয়েছে, বর্তমান মিনারটি ১৮৯৭ সালে ডবরুজা রোমানিয়ান ওল্ড কিংডমের অংশ ছিল এবং ধর্ম বিষয়ক ও পাবলিক নির্দেশনা মন্ত্রণালয়ের সরবরাহকৃত তহবিল ব্যবহার করে এই মিনারটি নির্মাণ করা হয়েছিল।

রোমানিয়ার সংস্কৃতি ও ধর্ম বিষয়ক মন্ত্রণালয় এই মসজিদ এবং পূর্ববর্তী বিদ্যালয়টিকে ঐতিহাসিক নিদর্শন হিসেবে তালিকাভুক্ত করেছে।

## তথ্যসূত্র

## বহিঃসংযোগ

বিষয়শ্রেণী:রোমানিয়ার মসজিদ
দিজোঁ ফুটবল কোত দর

**দিজোঁ ফুটবল কোত দর** (; সাধারণত **দিজোঁ এফসিও** অথবা শুধুমাত্র **দিজোঁ** নামে পরিচিত) হচ্ছে দিজোঁ ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯৯৮ সালে প্রতিষ্ঠিত হয়েছে। দিজোঁ এফসিও তাদের সকল হোম ম্যাচ দিজোঁর স্তাদ গেস্তন জেরারে খেলে থাকে; যার ধারণক্ষমতা হচ্ছে ১৯,৯৫৫। বর্তমানে এই ক্লাবের ম্যানেজারের দায়িত্ব পালন করছেন স্তেফান জোবার এবং সভাপতির দায়িত্ব পালন করছেন অলিভিয়ে দেলকুর। গ্যাবনীয় আক্রমণভাগের খেলোয়াড় ব্রুনো একুয়েলে মাঙ্গা এই ক্লাবের অধিনায়কের দায়িত্ব পালন করছেন।

## তথ্যসূত্র

## বহিঃসংযোগ
*  

বিষয়শ্রেণী:দিজোঁ ফুটবল কোত দর
বিষয়শ্রেণী:ফ্রান্সের ফুটবল ক্লাব
বিষয়শ্রেণী:লিগ ১-এর ক্লাব
বিষয়শ্রেণী:১৯৯৮-এ প্রতিষ্ঠিত ফুটবল ক্লাব
এ এফ এম সোলায়মান চৌধুরী

**এ এফ এম সোলায়মান চৌধুরী** একজন বাংলাদেশি অবসরপ্রাপ্ত সরকারি কর্মকর্তা ও রাজনীতিবিদ। তিনি জাতীয় রাজস্ব বোর্ডের চেয়ারম্যান ছিলেন।

## জন্ম ও প্রাথমিক জীবন
এ এফ এম সোলায়মান চৌধুরী ১ জানুয়ারী ১৯৫০ সালে কুমিল্লা জেলার মনোহরগঞ্জ উপজেলার উত্তর হাওলা ইউনিয়নের দক্ষিণ ফেনুয়া গ্রামে জন্ম গ্রহণ করেন। তার পিতা আব্দুল জাব্বার ছিলেন কুমিল্লা দায়রা জুরি বোর্ডের সদস্য। মাতা শাহার বানু।

তিনি ১৯৬৬ সালে নোয়াখালীর বেগমগঞ্জ সরকারি পাইলট উচ্চ বিদ্যালয় হতে এসএসসি পাশ করেন। ১৯৭৫ সালে চট্টগ্রাম বিশ্ববিদ্যালয় হতে বিএ ও চট্টগ্রাম প্রকৌশল ও প্রযুক্তি বিশ্ববিদ্যালয় থেকে এমবিএ ডিগ্রী লাভ করেন। ১৯৬৯ সালে তিনি বিয়ে করেন।

## রাজনৈতিক ও কর্মজীবন
সোলায়মান চৌধুরী ১৯৭৭ সালে অনুষ্ঠিত সুপিরিয়র পোষ্ট পরিক্ষায় উত্তীর্ণ হয়ে ১৯৭৯ সালে সহকারী কমিশনার ও ম্যাজিস্ট্রেট পদে ঢাকা জেলায় সরকারি চাকরিতে যোগদান করেন। ঢাকা ও চট্টগ্রাম সিটি করপোরেশনের সচিব, পাটকল সংস্থার চেয়ারম্যান, চট্টগ্রাম ওয়াসা চেয়ারম্যান, জনতা ব্যাংকের চেয়ারম্যান, পেট্রোলিয়াম করপোরেশনের চেয়ারম্যান, রাষ্ট্রপতির সচিবসহ বিভিন্ন দায়িত্ব পালন করেছেন। তিনি ২০০১ সালে ফেনীর জেলা প্রশাসক, ২০০৬ সালে পর তিনি সংস্থাপন মন্ত্রণালয়ের সচিব ও সর্বশেষ রাজস্ব বোর্ডের চেয়ারম্যান পদ থেকে তিনি অবসরে যান। চাকরি শেষে তিনি বিএনপির চেয়ার পার্সন বেগম খালেদা জিয়ার রাজনৈতিক উপদেষ্টা হিসেবেও কিছুদিন দায়িত্ব পালন করেন।

তিনি ১৯৬৪ সালে ইসলামী ছাত্র সংঘে যোগ দিয়ে ১৯৭৫ সালের নভেম্বরে ছাত্রজীবন সমাপ্ত হলে বাংলাদেশ জামায়াতে ইসলামীতে যোগদেন। ১৯৭৭ সালে জামায়াতে ইসলামীর কেন্দ্রীয় স্বাস্থ্য বিষয়ক সহকারী সম্পাদকের দায়িত্ব পালন করেন। ২০০৬ সাল পর্যন্ত সরকারি চাকরিতে থাকায় প্রকাশ্যে রাজনীতি থেকে দূরে ছিলেন।

সচিব পদ থেকে অবসরে যাওয়ার পর ২০০৯ সালে পুনরায় তিনি জামায়াতে ইসলামীর সঙ্গে যুক্ত হয়ে কেন্দ্রীয় মজলিশে শুরার সদস্য এবং দলের পেশাজীবীদের সংগঠন জাতীয় পেশাজীবী ফোরামের সভাপতির দায়িত্বে ছিলেন। ১০ ডিসেম্বর ২০১৯ সালে তিনি বাংলাদেশ জামায়াতে ইসলামী থেকে পদত্যাগ করেন।

২ মে ২০২০ সালে আত্মপ্রকাশ হওয়া ‘আমার বাংলাদেশ পার্টি’ (এবি পার্টি) নামক নতুন রাজনৈতিক দলের আহ্বায়ক ঘোষিত হন তিনি।

২০২৪ সালের ৮ অক্টোবরে তিনি এবি পার্টির চেয়ারম্যান পদে প্রতিদ্বন্দ্বিতা করার জন্য আহ্বায়কের পদত্যাগ করেন।

সর্বশেষ তিনি এবি পার্টির উপদেষ্টা হিসেবে দায়িত্ব পালন করেন এবং ২০২৫ সালের ২৫ সেপ্টেম্বরে তিনি এবি পার্টি হতে পদত্যাগ করেন এবং পুনরায় জামায়াতে যোগ দেওয়ার ঘোষণা দেন। ২০২৫ সালের ২৬ সেপ্টেম্বরে তিনি বাংলাদেশ জামায়াতে ইসলামীর সহযোগী সদস্য ফরম পূরণ করে আনুষ্ঠানিকভাবে পুনরায় জামায়াতে যোগদান করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫০-এ জন্ম
বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চট্টগ্রাম প্রকৌশল ও প্রযুক্তি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশের সচিব
বিষয়শ্রেণী:বাংলাদেশ জামায়াতে ইসলামীর সাবেক রাজনীতিবিদ
বিষয়শ্রেণী:আমার বাংলাদেশ পার্টির রাজনীতিবিদ
বিষয়শ্রেণী:কুমিল্লা জেলার ব্যক্তি
বিষয়শ্রেণী:বাংলাদেশী সরকারি চাকরিজীবী
বিষয়শ্রেণী:বাংলাদেশ জামায়াতে ইসলামীর রাজনীতিবিদ
বিষয়শ্রেণী:২১শ_শতাব্দীর_বাংলাদেশী_রাজনীতিবিদ
ইয়াম্মা মসজিদ

**ইয়াম্মা মসজিদ** নাইজারে অবস্থিত একটি পুরাতন মসজিদ। মসজিদটি আদিবাসী সুদানো-সাহেলিয়ান স্থাপত্যশৈলীতে নির্মিত। ১৯৬২ সালে নাইজারের মরুভূমির অঞ্চল ইয়াম্মায় এটি নির্মাণ করা হয়েছে।

১৯৬০ সালে শেষ হওয়া ফরাসী উপনিবেশের এই মসজিদটি ৬০ বছরেরও বেশি সময় ধরে নির্মাণ করা হয়েছে। গ্রামবাসী যখন মসজিদ নির্মাণের সিদ্ধান্ত নিয়েছিল, তারা এমন একটা স্থান নির্ধারণ করেছিল, যেখানে প্রত্যেকে নামাজের জন্য জড়ো হতে পারে। শুরুতে কাঠামোটি কাদা ইট দিয়ে নির্মিত করেছিল এবং পরে চার কোণার টাওয়ার দ্বারা বেষ্টিত একটি কেন্দ্রীয় গম্বুজ নির্মিত করেছিল। গ্রামবাসীরা প্রত্যেকে এখানে অবদান রেখেছিলেন; কেউ জায়গা দিয়েছেন, কেউ কাদা ইট তৈরি করেছেন, কেউ জল বহন করেছেন এবং কেউ কাঠ সংগ্রহ করেছেন।

এই মসজিদটিকে ১৯৮৬ সালে আর্কিটেকচারের জন্য আগা খান পুরস্কার প্রদান করা হয়েছিল।

## আরো দেখুন

* মসজিদের তালিকা
* আফ্রিকার মসজিদগুলির তালিকা
* মিশরে মসজিদের তালিকা

## তথ্যসূত্র


## বহিঃসংযোগ

* ইয়াম্মা মসজিদ - স্থাপত্য পর্যালোচনা

বিষয়শ্রেণী:নাইজারের মসজিদ
বিষয়শ্রেণী:হাউসা সংস্কৃতি
উয়েফার সভাপতির তালিকা

ইউরোপীয় ফুটবল সংস্থা পরিচালনা কমিটি, উয়েফার সভাপতিদের নামে তালিকা নিম্নে উল্লেখ করা হলো:

## সভাপতির তালিকা

;টীকা
* জ্যাক জর্জেস ১৯৮৪ সালের ২৬শে জুন তারিখে নির্বাচিত হওয়ার পূর্বে অন্তর্বর্তীকালীন সভাপতির দায়িত্ব পালন করেছিলেন।
* দায়িত্ব ছাড়ার পরে ২০০৪ সালে তাঁর মৃত্যুর আগ পর্যন্ত জ্যাক জর্জেস সম্মানিত সভাপতির দায়িত্ব পালন করেছিলেন।
* দায়িত্ব ছাড়ার পরে ২০১৯ সালে তাঁর মৃত্যুর আগ পর্যন্ত লেনাট ইয়োয়ানসন সম্মানিত সভাপতির দায়িত্ব পালন করেছিলেন।

## আরও দেখুন
* ফুটবল প্রতিযোগিতার তালিকা
* ফিফা সভাপতি
* এএফসি সভাপতি
* ক্যাফ সভাপতি
* কনকাকাফ সভাপতি
* কনমেবল সভাপতি
* ওএফসি সভাপতি

## তথ্যসূত্র

## বহিঃসংযোগ
* উয়েফা.কমে উয়েফা – ''পূর্ববর্তী সভাপতি'' 

বিষয়শ্রেণী:উয়েফা সভাপতি
বিষয়শ্রেণী:ফুটবল সম্পর্কিত তালিকা
বিষয়শ্রেণী:প্রতিষ্ঠানের সভাপতিদের তালিকা
তাহির নাক্কাস

**তাহির নাক্কাস** (; জন্ম: ৬ জুন, ১৯৫৯) পাঞ্জাবের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০ থেকে ১৯৮৫ সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে লাহোর, মুসলিম কমার্শিয়াল ব্যাংক, পাঞ্জাব ও সার্ভিস ইন্ডাস্ট্রিজ দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে পারদর্শী ছিলেন তিনি।

## খেলোয়াড়ী জীবন
১৯৭৫-৭৬ মৌসুম থেকে ১৯৮৮-৮৯ মৌসুম পর্যন্ত তাহির নাক্কাসের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে পনেরোটি টেস্ট ও চল্লিশটি একদিনের আন্তর্জাতিকে অংশগ্রহণ করেছেন তাহির নাক্কাস। ৫ মার্চ, ১৯৮২ তারিখে করাচীতে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ৯ ফেব্রুয়ারি, ১৯৮৫ তারিখে ডুনেডিনে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।

১৯৮৩ সালে ইংল্যান্ডে অনুষ্ঠিত ক্রিকেট বিশ্বকাপের তৃতীয় আসরে অংশ নেন। এ পর্যায়ে তার দল সেমি-ফাইনালে অগ্রসর হয়েছিল। সবগুলো খেলাই পাকিস্তানের অধিনায়ক ও বর্তমান প্রধানমন্ত্রী ইমরান খানের নেতৃত্বে খেলেছিলেন।

## তথ্যসূত্র

## আরও দেখুন
* সেলিম ইউসুফ
* মোহাম্মদ মুনাফ
* ১৯৮৩ ক্রিকেট বিশ্বকাপ দলসমূহ
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* পাকিস্তানি একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৮৩ ক্রিকেট বিশ্বকাপের ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:মুসলিম কমার্শিয়াল ব্যাংকের ক্রিকেটার
বিষয়শ্রেণী:লাহোর এ-এর ক্রিকেটার
বিষয়শ্রেণী:লাহোর সিটির ক্রিকেটার
বিষয়শ্রেণী:সার্ভিস ইন্ডাস্ট্রিজের ক্রিকেটার
আরবা'আ রুকুন মসজিদ

**আরবা'আ রুকুন মসজিদ** (; এছাড়াও **আরবা রুকুন** নামেও পরিচিত) হচ্ছে সোমালিয়ার মধ্যযুগীয় জেলা মোগাদিশুতে অবস্থিত একটি মসজিদ।

## সংক্ষিপ্ত বিবরণ
এই মসজিদটি মোগাদিশু রাজধানীর অন্যতম একটি প্রাচীন ইসলামিক উপাসনালয়। ১২৬০ সালে খুসরু ইবনে মোবারক আল-শিরাজী দ্বারা এই মসজিদ, ফকর আদ-দ্বীন মসজিদসহ একসাথে প্রায় ৬৬৭টি মসজিদ নির্মাণ করা হয়েছিল। আরবা'আ রুকুনের মিহরাবে একই বছরের একটি শিলালিপি রয়েছে, যা মসজিদের প্রয়াত প্রতিষ্ঠাতা খুসরু ইবনে মোবারক আল-শিরাজী (খুসরু ইবনে মুহাম্মাদ)-এর স্মরণে লেখা হয়েছিল।

## আরও দেখুন

* মসজিদের তালিকা
* আফ্রিকার মসজিদগুলির তালিকা
* মিশরে মসজিদের তালিকা
* মসজিদ আল কিবলাতাইন

## মন্তব্য

## তথ্যসূত্র

* 

## বহিঃসংযোগ

* আর্কনেট - মসজিদ ফখর আল-দীন
* ১৯৮৩ সালে আরবায় রুকুন মসজিদের ছবি
* আরবা'আ রুকুন মসজিদে একটি প্রবেশদ্বার, ১৩ তম শতাব্দীতে নির্মিত এবং এখন একটি তুর্কি সংস্থা , ২০১৭ দ্বারা পুনরুদ্ধার করা হচ্ছে 

বিষয়শ্রেণী:সোমালিয়ার মসজিদ
সেঁত-এতিয়েন স্পোর্টস অ্যাসোসিয়েশন

**আসোসিয়েসিওঁ স্পোর্তিভ দ সেঁত-এতিয়েন লোয়ার** (; সাধারণত **এএস সেঁত-এতিয়েন**, **এএসএসই** () অথবা শুধুমাত্র **সেঁত-এতিয়েন** নামে পরিচিত) হচ্ছে ওভেরোনিয়-রন-আল্পসের সেঁত-এতিয়েন ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯১৯ সালে প্রতিষ্ঠিত হয়েছে। এএস সেঁত-এতিয়েন তাদের সকল হোম ম্যাচ সেঁত-এতিয়েনের স্তাদ জুফয়-গিশারে খেলে থাকে; যার ধারণক্ষমতা হচ্ছে ৪১,৯৬৫। বর্তমানে এই ক্লাবের ম্যানেজারের দায়িত্ব পালন করছেন ক্লদ পুয়েল এবং সভাপতির দায়িত্ব পালন করছেন বের্নার কাইয়াৎজো। ফরাসি রক্ষণভাগের খেলোয়াড় মাতিও দেবুশি এই ক্লাবের অধিনায়কের দায়িত্ব পালন করছেন।

সেঁত-এতিয়েন তাদের হোম ম্যাচের পোশাকের রঙ সবুজের জন্য *লে ভের* নামেও পরিচিত। সেঁত-এতিয়েন রেকর্ড ১০বার লীগ ১-এর শিরোপা জয়লাভ করেছে; এর পাশাপাশি ক্লাবটি ৬টি কুপ দে ফ্রান্স, ১টি কুপ দে লা লীগ এবং ৫টি ট্রফি দে চ্যাম্পিয়নসের শিরোপা জয়লাভ করেছে। সেঁত-এতিয়েন ৩টি লীগ ২-এর শিরোপা জয়লাভ করেছে। এই ক্লাবটি ১৯৬০ এবং ১৯৭০-এর দশকে সর্বাধিক সাফল্য অর্জন করেছিল, উক্ত সময়ে ক্লাবটির পরিচালনার দায়িত্বে ছিলেন জঁ স্নেলা, আলবার বেতো এবং রবার্ট হারবিনের মতো ব্যক্তিত্ব।

এই ক্লাবটির মূল প্রতিদ্বন্দ্বী হচ্ছে তাদের কাছাকাছি শহরের অন্য আরেক ক্লাব ওলাঁপিক লিয়োনে, যাদের সাথে তাদের ম্যাচটি ডার্বি-রন-আল্পস নামে পরিচিত। ২০০৯ সালে, এটি ক্লাবটি তাদের একটি মহিলা বিভাগ উদ্বোধন করেছিল।

## অর্জন
### ঘরোয়া
* **[[লীগ ১]]** **রেকর্ড**
: **চ্যাম্পিয়ন (১০):** ১৯৫৬–৫৭, ১৯৬৩–৬৪, ১৯৬৬–৬৭, ১৯৬৭–৬৮, ১৯৬৮–৬৯, ১৯৬৯–৭০, ১৯৭৩–৭৪, ১৯৭৪–৭৫, ১৯৭৫–৭৬, ১৯৮০–৮১

* **[[লীগ ২]]**
: **চ্যাম্পিয়ন (৩):** ১৯৬২–৬৩, ১৯৯৮–৯৯, ২০০৩–০৪

* **[[কুপ দে ফ্রান্স]]**
: **চ্যাম্পিয়ন (৬):** ১৯৬১–৬২, ১৯৬৭–৬৮, ১৯৬৯–৭০, ১৯৭৩–৭৪, ১৯৭৪–৭৫, ১৯৭৬–৭৭

* **[[কুপ দে লা লীগ]]**
: **চ্যাম্পিয়ন (১):** ২০১২–১৩

* **[[ট্রফি দে চ্যাম্পিয়নস]]**
: **চ্যাম্পিয়ন (৫):** ১৯৫৭, ১৯৬২, ১৯৬৭, ১৯৬৮, ১৯৬৯

* **[[কুপ চার্লস দ্রাগো]]**
: **চ্যাম্পিয়ন (২):** ১৯৫৫, ১৯৫৮

### আন্তর্জাতিক
*;ইউরোপীয় কাপ
**রানার-আপ (১): ১৯৭৫–৭৬

## তথ্যসূত্র

## বহিঃসংযোগ

*  

বিষয়শ্রেণী:এএস সেঁত-এতিয়েন
বিষয়শ্রেণী:ফ্রান্সের ফুটবল ক্লাব
বিষয়শ্রেণী:লিগ ১-এর ক্লাব
বিষয়শ্রেণী:১৯৩৩-এ প্রতিষ্ঠিত ফুটবল ক্লাব
নিম ওলাঁপিক

**নিম ওলাঁপিক** (; শুধুমাত্র **নিম** নামেও পরিচিত) হচ্ছে নিম ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯৩৭ সালে প্রতিষ্ঠিত হয়েছে। নিম ওলাঁপিক তাদের সকল হোম ম্যাচ নিমের স্তাদ দে কোস্তিয়ে-এ খেলে থাকে; যার ধারণক্ষমতা হচ্ছে ১৮,৪৮২। বর্তমানে এই ক্লাবের ম্যানেজারের দায়িত্ব পালন করছেন জেরোম আর্পিনোঁ এবং সভাপতির দায়িত্ব পালন করছেন রানি আসাফ। ফরাসি রক্ষণভাগের খেলোয়াড় অতোঁনি ব্রিয়াসো এই ক্লাবের অধিনায়কের দায়িত্ব পালন করছেন।

এপর্যন্ত নিম ওলাঁপিক ১টি লীগ ২ এবং ২টি শম্পিওনাত ন্যাশনালের শিরোপা জয়লাভ করেছে।

## অর্জন
*লীগ ১
**রানার-আপ: ১৯৫৮, ১৯৫৯, ১৯৬০, ১৯৭২
*লীগ ২
****চ্যাম্পিয়ন**: ১৯৫০
**রানার-আপ: ২০১৮
*শম্পিওনাত ন্যাশনাল
****চ্যাম্পিয়ন**: ১৯৯৭, ২০১২
*কুপ দে ফ্রান্স
**রানার-আপ: ১৯৫৮, ১৯৬১, ১৯৯৬
*ট্রফি দে চ্যাম্পিয়নস
**রানার-আপ: ১৯৫৮
*কোপা দেলে আলপি
**রানার-আপ: ১৯৭১
*কুপ দ্রাগো
**রানার-আপ: ১৯৫৬
*কুপ গাম্বারদেলা
****চ্যাম্পিয়ন**: ১৯৬১, ১৯৬৬, ১৯৬৯, ১৯৭৭

## বিবিধ
আল্ট্রাসের বৃহত্তম দল, গ্ল্যাডিয়েটার্স নিম ১৯৯১ সালে প্রতিষ্ঠিত হয়েছিল। নিম ওলাঁপিকের প্রতিটি হোম ম্যাচ শুরুর পূর্বে জর্জেস বিজেটের অপেরা "কারম্যান"-এর একটি সুর বাজানো হয়ে থাকে। নিমের পার্শ্ববর্তী শহর মোঁপালিয়ের সাথে দীর্ঘদিনের এক প্রতিদ্বন্দ্বিতা রয়েছে, যা উভয় স্থানের ফুটবল ক্লাবের মধ্যেও বিস্তৃত।

## তথ্যসূত্র

## বহিঃসংযোগ
*  

বিষয়শ্রেণী:নিম ওলাঁপিক
বিষয়শ্রেণী:ফ্রান্সের ফুটবল ক্লাব
বিষয়শ্রেণী:লিগ ১-এর ক্লাব
বিষয়শ্রেণী:১৯৩৭-এ প্রতিষ্ঠিত ফুটবল ক্লাব